चिन्मयानंद केस में पीड़िता को 2 महीनों बाद इलाहाबाद हाईकोर्ट से मिली जमानत  
चिन्मयानंद केस में पीड़िता को मिली जमानत 
2 महीनों बाद मिली जमानत 
चिन्मयानंद अब भी जेल में बंद हैं
पूर्व केंद्रीय गृह राज्यमंत्री चिन्मयानंद से 5 करोड़ की फिरौती मांगने के मामले में आरोपी एलएलएम की छात्रा की जमानत याचिका पर इलाहाबाद हाईकोर्ट में आज सुनवाई हुई. जहां कोर्ट ने पीड़िता को जमानत दे दी है. छात्रा को चिन्मयानंद से फिरौती मांगे जाने के आरोप में SIT ने 25 सितंबर को गिरफ्तार किया था, पिछले दो महीनों से लॉ की छात्रा जेल में बंद थी.
पीड़िता की वकील ने कहा कि हमने कोर्ट के सामने कहा कि पीड़िता पिछले 2.5 महीनों से जेल में बंद है, मामले से जुड़ी चार्जशीट कोर्ट में दाखिल की जा चुकी है, केस में आरोपी खुद पीड़ित है लिहाजा उसे जमानत दी जानी चाहिए. 
बता दें कि छात्रा ने चिन्मयानंद पर दुष्कर्म का आरोप लगाया था. जिसकी वजह से चिन्मयानंद भी 20 सितंबर से जेल में बंद हैं. उनकी जमानत पर फैसला कोर्ट में सुरक्षित है.